
A bolgár faux amik története

A szláv nyelvek közös eredetükből adódóan számos olyan szót tartalmaznak, melyek írásos, illetve kiejtett formája megegyezik, vagy legalábbis fonológiai különbség nélkül ejtik ki őket, ám jelentésük eltér. Dolgozatomban ilyen bolgár-orosz, illetve bolgár-szerb szópárokat mutatok be azok etimológiai és szemantikai elemzésével. E szópárok etimológiai vizsgálatát nem csupán az ó-, illetve ősszláv alakoktól kezdtem, hanem az indoeurópai alapnyelv rekonstruált szótöveiig nyúltam vissza, s innen követtem végig fejődésüket az óegyházi szláv nyelven keresztül a mai alakokig, hogy feltárjam a jelentésbeli különbségek okait. Dolgozatom célja, hogy módszertanilag megalapozza a szláv nyelvek úgynevezett „hamis barátainak” széleskörű elemzését.



